Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako galdera, udal eskumenak direla-eta toki entitateei ziurtasunak eskaintzeko eta horien lana errazteko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak hurrengo Osoko Bilkuran ahoz erantzun dezan:

Udal eskumenen artean daude udal igerilekuak irekitzea, herrietako jaiak eta toki esparruko beste zenbait auzi. Nafarroako Gobernuak zer neurri hartuko du arlo horiek direla-eta ziurtasunak eskaintzeko eta horien lana errazteko?

Iruñean, 2020ko maiatzaren 7an

Foru parlamentaria: José Javier Esparza Abaurrea